*Projekts*

LATVIJAS REPUBLIKAS MINISTRU KABINETA

 SĒDES PROTOKOLLĒMUMS

Rīgā Nr. 2021. gada \_\_\_\_\_\_\_\_

.§

**Par informatīvo ziņojumu “Par akciju sabiedrības “RB Rail”**

**finansējumu 2021. gadam”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai iesniegto informatīvo ziņojumu.
2. Pieņemt zināšanai, ka 2021. gadā Latvijai nodrošināmais līdzfinansējums akciju sabiedrības “RB Rail” Rail Baltica projekta aktivitāšu nodrošināšanai bez pievienotās vērtības nodokļa ir 1 604 397EUR.
3. Atļaut Satiksmes ministrijai uzņemties papildu valsts budžeta saistības Satiksmes ministrijas budžeta apakšprogrammā 60.07.00 “Eiropas transporta infrastruktūras projekti (Rail Baltica)” Rail Baltica projekta īstenošanai 798 622 EUR apmērā Latvijas līdzfinansējuma nodrošināšanai 2021. gadā, tostarp Rail Baltica projekta pieskaitāmo netiešo izmaksu finansēšanai 263 505 EUR apmērā, akciju sabiedrības “RB Rail” horizontālo aktivitāšu līdzfinansēšanai 226 713 EUR apmērā un akciju sabiedrības “RB Rail” projekta ieviešanas atbalsta aktivitāšu, kas attiecas uz Latviju, līdzfinansēšanai 308 404 EUR apmērā, atbilstoši akciju sabiedrības “RB Rail” Finansēšanas līgumam 2020.-2021. gadam.
4. Pieņemt zināšanai, ka atļauja par saistību uzņemšanos 805 775 EUR apmērā 2021. gadam akciju sabiedrības “RB Rail” aktivitāšu līdzfinansēšanai akciju sabiedrības “RB Rail” aktivitātēm sestā projektu uzsaukuma ietvaros ir dota ar Ministru kabineta 2020.gada 6.oktobra sēdes protokollēmumu (prot. Nr. 59, 44.§) un precizēta ar Ministru kabineta 2021. gada 11. marta sēdes protokollēmumu (prot. Nr. 25, 71.§).
5. Satiksmes ministrijai normatīvajos aktos noteiktā kārtībā nepieciešamības gadījumā iesniegt Finanšu ministrijā pieprasījumu valsts budžeta līdzekļu pārdalei, nepārsniedzot šā protokollēmuma 2.punktā noteikto maksimālo valsts budžeta līdzfinansējuma apmēru, no 74. resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.

Ministru prezidents A.K. Kariņš

Valsts kancelejas direktors J. Citskovskis

Iesniedzējs: satiksmes ministrs T. Linkaits

Vīza: valsts sekretāre I. Stepanova

Meikšāne, 67028010

Agnese.Meiksane@sam.gov.lv